Phèdre Sarah Bernhardtnak
Mily bús, üres lehet ez a világ 
neked, ki egykor Firenzében éltél, 
Mirandolával édesen beszéltél 
s láttál olajfát, Akadémiát:

nádat szakított zöld folyón kezed 
rikoltó sípul a baklábu Pánnak, 
játszott körötted a fehér leány-had, 
ott, hol komoly Odysseus ébredett.

Hamvad görög urnába nyughatott 
egykor, de újra feljöttél ez árva, 
hétköznapi és bús, üres világra,

mert fájtak ott a naptalan napok,
rózsái a halott sivatagnak
s a csóktalan csók, mit halottak adnak.
Versek
Szonettek
en:Phèdre: To Sarah Bernhardt
ru:Федра (Уайльд/Гумилёв)